Obeležen Dan državnosti Srbije
Dan državnosti obeležen nizom manifestacija, a predsednik uručio tim povodom odlikovanja, između ostalih, i Novaku Đokoviću
Centralna proslava Dana državnosti Srbije održana je danas u Domu Narodne skupštine i tom prilikom predsednik Srbije Boris Tadić je uručio odlikovanja zaslužnim pojedincima i institucijama za naročite zasluge u nauci, kulturi, medicini, sportu i bezbednosti. Uz 16 odlikovanih pojedinaca i institucija, Tadić je teniseru Novaku Đokoviću uručio najviše državno priznanje - Orden Karađorđeve zvezde prvog stepena za naročite zasluge i uspehe u predstavljanju Srbije. Đoković je primajući odlikovanje izjavio da oseća veliku čast, uzbuđenje i radost, kao i kada je ispred zgrade Skupštine prošle godine slavio kada je postao prvi teniser sveta. J, rekao je Đoković i poručio da će nastaviti da i dalje predstavlja Srbiju na najlepši mogući način. U ime odlikovanih zahvalio se Jovan Ćirilov rekavši da je država pokazala da prepoznaje vrednosti. Po njegovim rečima mnogi građani su danas u teškoj materijalnoj situaciji i odlikovani pojedinici i institucije zajedno treba da se zalažu da se to prevaziđe. U holu Doma Narodne skupštine danas je u prisustvu najviših državnih zvaničnika, javnih ličnosti i predstavnika vojske i verskih zajednica otvorena izložba ustava Kneževine i Kraljevine Srbije – od Sretenjskog ustava iz 1835-te , do Ustava Kraljevine Srbije iz 1903-će godine: ", kazala je predsednica Skupštine Srbije Slavica Đukić Dejanović. Povodom Dana državnosti Srbije premijer Mirko Cvetković je u crkvi Svetog Đorđa na Oplencu položio venac na Karađorđev grob. 208-ma godišnjica Prvog srpskog ustanka, obeležena je i u Marićevića jaruzi kod Orašca, odakle je Karađorđe poveo ustanike protiv Otomanskog carstva. Kao i prethodnih godina pristalice desničarskih grupa Naši i Obraz su izazvali incident i tokom obraćanja ministra kulture Predraga Markovića su skandirali haškim optuženicima Ratku Mladiću i Radovanu Karadžiću, a vlast optuživali za izdaju Kosova.